pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการ จ.ระยอง พุธที่ 9 สิงหาคมนี้ เพื่อติดตามความก้าวหน้าโครงการเขตนวัตกรรมระเบียงเศรษฐกิจพิเศษภาคตะวันออก
วันอังคารที่ 8 สิงหาคม 2566
08/08/2566
นายกรัฐมนตรีเตรียมลงพื้นที่ตรวจราชการ จ.ระยอง พุธที่ 9 สิงหาคมนี้ เพื่อติดตามความก้าวหน้าโครงการเขตนวัตกรรมระเบียงเศรษฐกิจพิเศษภาคตะวันออก
นายกรัฐมนตรีเตรียมลงพื้นที่ตรวจราชการ จ.ระยอง พุธที่ 9 สิงหาคมนี้ เพื่อติดตามความก้าวหน้าโครงการเขตนวัตกรรมระเบียงเศรษฐกิจพิเศษภาคตะวันออก
วันที่ 8 สิงหาคม 2566 นางสาวทิพานัน ศิริชนะ รองโฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ จังหวัดระยอง ในวันพุธที่ 9 สิงหาคม 2566 โดยมีกําหนดการ ดังนี้
ช่วงเช้า นายกรัฐมนตรีติดตามความก้าวหน้าโครงการเขตนวัตกรรมระเบียงเศรษฐกิจพิเศษภาคตะวันออก ณ สํานักงานใหญ่เขตนวัตกรรมระเบียงเศรษฐกิจภาคตะวันออก (EECi) อําเภอวังจัทร์ จังหวัดระยอง โดยนายกรัฐมนตรีจะเยี่ยมชมศูนย์ปฏิบัติการอัจฉริยะ พร้อมรับฟังรายงานความก้าวหน้าการพัฒนาเขตเศรษฐกิจพิเศษภาคตะวันออก และเยี่ยมชมศูนย์นวัตกรรมการผลิตยั่งยืน จากนั้น นายกรัฐมนตรีจะติดตามแนวทางการพัฒนาสู่ความเป็นกลางทางคาร์บอน และการลดปล่อยก๊าซเรือนกระจกของประเทศไทย ณ สถาบันวิทยสิริเมธี อําเภอวังจันทร์ จังหวัดระยอง
ช่วงบ่าย นายกรัฐมนตรีติดตามความคืบหน้าโครงการพัฒนาท่าเรืออุตสาหกรรมมบตาพุด ระยะที่ 3 ณ สํานักงานท่าเรืออุตสาหกรรมมาบตาพุด อําเภอเมืองระยอง จังหวัดระยอง จากนั้น นายกรัฐมนตรีจะตรวจเยี่ยมโครงการนําพลังงานความเย็นเหลือใช้จากการเปลี่ยนสถานะของก๊าซเหลว (LNG) เพื่อเพิ่มประสิทธิภาพการปลูกพืชพันธุ์ไม้เมืองหนาวและต่อยอดด้านการเกษตรเพื่อสังคมและสิ่งแวดล้อม ณ อาคารนิทรรศน์พรรณพฤกษา อําเมืองระยอง จังหวัดระยอง เสร็จแล้ว นายกรัฐมนตรีเดินทางกลับกรุงเทพมหานคร
“นายกรัฐมนตรียืนยันรัฐบาลให้ความสําคัญเดินหน้าปฏิรูปประเทศทั้งด้านเศรษฐกิจ การค้าและการลงทุนในทุกมิติ โครงการ EEC ถือเป็นหนึ่งในโครงการสําคัญ ที่ผ่านมารัฐบาลได้เดินหน้าขับเคลื่อนโครงการสําคัญ ๆ เกิดผลสําเร็จเป็นรูปธรรม เพื่อเพิ่มขีดความสามารถในการแข่งขันของประเทศ และเพื่อเพิ่มมูลค่าการค้าการลงทุนระหว่างประเทศไทยกับต่างประเทศ ทั้งนี้ เพื่อสร้างรายได้ให้กับประเทศ และเพื่อความเป็นอยู่ที่ดีของประชาชน” นางสาวทิพานัน ย้ํา
รัฐบาลไทย-ข่าวทำเนียบรัฐบาล-คลังย้ำไม่มีการเสนอตัดเบี้ยยังชีพ
วันอังคารที่ 8 สิงหาคม 2566
08/08/2566
คลังย้ําไม่มีการเสนอตัดเบี้ยยังชีพ
ชี้แจงประเด็นที่มีข่าวลือและส่งต่อกันในสื่อสังคมออนไลน์ว่า กระทรวงการคลังจะมีการเสนอตัดสิทธิเบี้ยยังชีพของประชาชนนั้น กระทรวงการคลังยืนยันว่าข่าวดังกล่าวไม่เป็นความจริง กระทรวงการคลังไม่ได้มีแนวคิดที่จะตัดสิทธิดังกล่าว
กระทรวงการคลัง ขอชี้แจงประเด็นที่มีข่าวลือและส่งต่อกันในสื่อสังคมออนไลน์ว่า กระทรวงการคลังจะมีการเสนอตัดสิทธิเบี้ยยังชีพของประชาชนนั้น กระทรวงการคลัง ขอยืนยันว่าข่าวดังกล่าวไม่เป็นความจริง กระทรวงการคลังไม่ได้มีแนวคิดที่จะตัดสิทธิดังกล่าว เนื่องจากทราบดีว่าจะส่งผลกระทบและเป็นการซ้ําเติมประชาชน
ทั้งนี้ ข่าวที่เกิดขึ้นอาจจะเกิดจากการตีความที่คลาดเคลื่อน โดยแนวคิดที่มีการเสนอให้ทบทวนผู้ได้รับสิทธิเบี้ยคนชรา เฉพาะในกลุ่มที่เป็นผู้มีฐานะร่ํารวย และไม่ได้มีความจําเป็นต้องพึ่งพาเบี้ยคนชราในการดํารงชีพ เพื่อนําเงินส่วนต่างที่จะได้มาช่วยเหลือประชาชนผู้มีรายได้น้อยนั้น เป็นเพียงข้อเสนอในเชิงวิชาการที่มีการเสนอเป็นการภายในเท่านั้น หากจะมีการดําเนินการในอนาคต จะต้องมีการพิจารณาหลักเกณฑ์ที่เหมาะสม เพื่อไม่ให้กระทบต่อความเป็นอยู่ของกลุ่มผู้สูงอายุที่มีรายได้น้อยหรือมีความจําเป็นต้องพึ่งพาการช่วยเหลือจากรัฐบาล
นอกจากนี้ ในส่วนของการดูแลกลุ่มผู้มีรายได้น้อย ล่าสุดกระทรวงการคลังยังได้มีการขยายสิทธิการใช้บริการระบบขนส่งสาธารณะผ่านบัตรสวัสดิการแห่งรัฐเพิ่มขึ้นจากเดิม ที่สามารถใช้ได้เพียง ขสมก. บขส. BTS/MRT และรถไฟ โดยเพิ่มให้สามารถใช้สิทธิโดยสารรถเอกชนร่วม ขสมก. รถเอกชน และส่วนราชการกรุงเทพมหานคร รถเอกชนร่วม บขส. และรถเอกชน รถสองแถวรับจ้าง และเรือโดยสารสาธารณะ ซึ่งขณะนี้อยู่ระหว่างการเปิดให้ผู้ประกอบการระบบขนส่งสาธารณะแต่ละประเภทมาสมัครเข้าร่วมเป็นผู้ให้บริการแก่ผู้มีสิทธิตามโครงการฯ และหากผู้ประกอบการขนส่งสาธารณะดําเนินการแล้วเสร็จตามขั้นตอน จะสามารถเปิดให้บริการรับชําระเงินจากผู้มีสิทธิตามโครงการฯ ได้ ตั้งแต่วันที่ 1 ตุลาคม 2566 เป็นต้นไป (ทั้งนี้ เป็นไปตามเงื่อนไขที่กระทรวงการคลังกําหนด)
ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือhttps://welfare.mof.go.th
กระทรวงการคลัง
โทร. 0-2126-5800
รัฐบาลไทย-ข่าวทำเนียบรัฐบาล-ครม. อนุมัติร่างพระราชกฤษฎีกาให้มีการเลือกตั้งสมาชิกสภาผู้แทนราษฎร จังหวัดระยอง เขตเลือกตั้งที่ 3 แทนตำแหน่งที่ว่าง คาดมีการเลือกตั้งในวันที่ 10 ก.ย. 66
วันอังคารที่ 8 สิงหาคม 2566
08/08/2566
ครม. อนุมัติร่างพระราชกฤษฎีกาให้มีการเลือกตั้งสมาชิกสภาผู้แทนราษฎร จังหวัดระยอง เขตเลือกตั้งที่ 3 แทนตําแหน่งที่ว่าง คาดมีการเลือกตั้งในวันที่ 10 ก.ย. 66
ครม. อนุมัติร่างพระราชกฤษฎีกาให้มีการเลือกตั้งสมาชิกสภาผู้แทนราษฎร จังหวัดระยอง เขตเลือกตั้งที่ 3 แทนตําแหน่งที่ว่าง คาดมีการเลือกตั้งในวันที่ 10 ก.ย. 66
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 8 ส.ค. 66 ได้อนุมัติร่างพระราชกฤษฎีกาให้มีการเลือกตั้งสมาชิกสภาผู้แทนราษฎร จังหวัดระยอง เขตเลือกตั้งที่ 3 แทนตําแหน่งที่ว่าง พ.ศ....
โดยความจําเป็นในการออกพระราชกฤษฎีกาให้มีการเลือกตั้งฯ นี้ เนื่องด้วยนายนครชัย ขุนณรงค์ สมาชิกสภาผู้แทนราษฎร(ส.ส.) จังหวัดระยอง เขตเลือกตั้งที่ 3 ได้มีหนังสือลาออกจากการเป็น ส.ส. ตั้งแต่วันที่ 3 ส.ค. 66 เป็นเหตุให้สมาชิกภาพสิ้นสุดลงตามรัฐธรรมนูญ มาตรา 101(3)
น.ส.ไตรศุลี กล่าวว่า ตามรัฐธรรมนูญมาตรา 105 วรรคหนึ่ง (1) ได้กําหนดให้ในกรณีที่ ส.ส.ที่มาจากการแบ่งเขตเลือกตั้งว่างลงเพราะเหตุอื่นใด นอกจากถึงคราวออกตามอายุของสภาผู้แทนราษฎรหรือเมื่อมีการยุบสภาผู้แทนราษฎร ให้ดําเนินการตราพระราชกฤษฎีกาเพื่อจัดให้มีการเลือกตั้ง ส.ส. แทนตําแหน่งที่ว่างลงภายใน 45 วัน นับแต่วันที่ตําแหน่งนั้นว่างลง
ดังนั้น เพื่อให้การเลือกตั้ง ส.ส. จังหวัดระยอง เขตเลือกตั้งที่3 แทนตําแหน่งที่ว่างเป็นไปตามที่กฎหมายกําหนด คณะกรรมการการเลือกตั้ง (กกต.) จึงได้ยกร่าง พ.ร.ฎ. ให้มีการเลือกตั้งฯ และร่างแผนการจัดการเลือกตั้งขึ้นและเสนอต่อ ครม.
น.ส.ไตรศุลี กล่าวว่า สําหรับร่างแผนการจัดการเลือกตั้ง ส.ส. จังหวัดระยอง เขตเลือกตั้งที่3 แทนตําแหน่งที่ว่างนั้น มีลําดับสําคัญ อาทิ วันที่ 14 ส.ค. 66 เป็นวันสุดท้ายที่คาดว่าพระราชกฤษฎีกาให้มีการเลือกตั้งฯ จะมีผลใช้บังคับ วันที่ 15 ส.ค. 66 : กกต. ประกาศกําหนดวันเลือกตั้ง กําหนดวันรับสมัครเลือกตั้ง และเป็นวันสุดท้ายในการประกาศกําหนดหน่วยเลือกตั้ง/ที่เลือกตั้ง และรายชื่อผู้มีสิทธิเลือกตั้ง, วันที่ 17-21 ส.ค. 66 เป็นวันรับสมัครสมาชิกสภาผู้แทนราษฎรจังหวัดระยอง เขตเลือกตั้งที่ 3
สําหรับวันที่คาดว่าเป็นวันเลือกตั้งฯ คือวันที่ 10 ก.ย. 66 ส่วนวันที่ 11-17 ก.ย. 66 เป็นวันแจ้งเหตุไม่อาจไปใช้สิทธิเลือกตั้ง
รัฐบาลไทย-ข่าวทำเนียบรัฐบาล-รับทราบรักษาเสถียรภาพราคาน้ำมันดีเซลด้วยกองทุนน้ำมัน
วันอังคารที่ 8 สิงหาคม 2566
รับทราบรักษาเสถียรภาพราคาน้ํามันดีเซลด้วยกองทุนน้ํามัน
วันพุธที่ 12 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบแนวทางการดําเนินมาตรการภาษีสรรพสามิตเพื่อรักษาเสถียรภาพระดับราคาน้ํามันดีเซล
หลังรัฐบาลดําเนินมาตรการทางภาษีเพื่อบรรเทาความเดือดร้อนแก่ประชาชนจากสถานการณ์ราคาพลังงานด้ว
ยการออกกฎกระทรวงกําหนดพิกัดอัตราภาษีสรรพสามิตรวม 7 ฉบับ โดยฉบับล่าสุดจะสิ้นสุดในวันที่ 20 ก.ค.
นี้
การใช้มาตรการภาษีหลังจากนี้จะเป็นการดําเนินการที่ก่อให้เกิดผลผูกพันรัฐบาลในอนาคตซึ่งคณะรัฐมนตรีรัก
ษาการช่วงยุบสภาไม่อาจกระทําการได้
จึงเห็นควรให้ใช้มาตรการของกองทุนน้ํามันที่มีฐานะทางการเงินดีขึ้นโดยลําดับทําหน้าที่ดูแลเสถียรภาพราคาน้
ํามันดีเซลโดยกระทรวงการคลังและกระทรวงพลังงานจะติดตามสถานการณ์ราคาน้ํามันอย่างใกล้ชิดต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน จัดพิธีลงนามบันทึกข้อตกลงความร่วมมือระหว่าง กรมพินิจและคุ้มครองเด็กและเยาวชน กับ บริษัท ฟู้ดแพชชั่น จำกัด
วันอังคารที่ 8 สิงหาคม 2566
08/08/2566
กระทรวงยุติธรรม โดยกรมพินิจและคุ้มครองเด็กและเยาวชน จัดพิธีลงนามบันทึกข้อตกลงความร่วมมือระหว่าง กรมพินิจและคุ้มครองเด็กและเยาวชน กับ บริษัท ฟู้ดแพชชั่น จํากัด
กระทรวงยุติธรรม โดยกรมพินิจและคุ้มครองเด็กและเยาวชน จัดพิธีลงนามบันทึกข้อตกลงความร่วมมือระหว่าง กรมพินิจและคุ้มครองเด็กและเยาวชน กับ บริษัท ฟู้ดแพชชั่น จํากัด และศูนย์การเรียนฟู้ดแพชชั่น
ในวันอังคารที่ ๘ สิงหาคม ๒๕๖๖ เวลา ๑๐.๐๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานสักขีพยาน ในพิธีลงนามบันทึกข้อตกลงความร่วมมือระหว่าง กรมพินิจและคุ้มครองเด็กและเยาวชน กับ บริษัท ฟู้ดแพชชั่น จํากัด และศูนย์การเรียนฟู้ดแพชชั่น โดยมี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นางสาวนาฑีรัตน์ บุญรัตน์ ประธานบริหารสายงานทรัพยากรบุคคล และหน่วยธุรกิจพีเพิลคอนเน็ค ร่วมลงนามฯ พร้อมด้วยนางนลินนาถ ไกรนรา รองอธิบดีกรมพินิจและคุ้มครองเด็กและเยาวชน นางสาวนาตยาพร ลองหานาม ผู้จัดการแผนกทวิภาคีและสหกิจศึกษาศูนย์การเรียนฟู้ดแพชชั่น ร่วมลงนามเป็นพยาน พร้อมทั้ง ผู้บริหารกรมพินิจฯ และบริษัท ฟู้ดแพชชั่นฯ ตลอดจนแขกผู้มีเกียรติ เข้าร่วมฯ ณ ห้องประชุมสนฉัตร อาคารกระทรวงยุติธรรม
สําหรับพิธีลงนามในโครงการบันทึกข้อตกลงความร่วมมือ ระหว่าง กรมพินิจและคุ้มครองเด็กและเยาวชน บริษัท ฟู้ดแพชชั่น จํากัด และศูนย์การเรียนฟู้ดแพชชั่น จัดขึ้น เพื่อสนับสนุนการดําเนินงานของกรมพินิจฯ และให้โอกาสในด้านการแก้ไข บําบัดฟื้นฟู การศึกษา การส่งเสริมด้านการฝึกปฏิบัติงาน รวมถึงการจ้างงาน ผ่านกระบวนการพัฒนาทักษะชีวิต การค้นหาศักยภาพและความสามารถในการประกอบอาชีพ เพื่อเพิ่มโอกาสการเข้าถึงการมีงานทําและสามารถกลับคืนสู่สังคมได้อย่างภาคภูมิ ดํารงชีวิตได้อย่างปกติสุข และสร้างความเชื่อมั่นให้กับสังคม
รัฐบาลไทย-ข่าวทำเนียบรัฐบาล-​รับทราบ ผลการศึกษาโครงการโซลาร์ภาคประชาชน
วันอังคารที่ 8 สิงหาคม 2566
08/08/2566
​รับทราบ ผลการศึกษาโครงการโซลาร์ภาคประชาชน
วันศุกร์ที่ 14 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบผลการศึกษาการดําเนินโครงการโซลาร์ภาคประชาชน
กรณีที่ให้ประชาชนส่งไฟฟ้าส่วนที่เหลือจากการใช้งานเข้าระบบเพื่อหักลบจากหน่วยไฟฟ้าที่ประชาชนใ
ช้ในเดือนถัดไป พบข้อขัดข้อง คือ ยังไม่มีระเบียบและข้อกฎหมายรองรับวิธีการคํานวณภาษีมูลค่าเพิ่มที่เกิดขึ้น
วิธีการอาจทําให้อุปกรณ์ไฟฟ้าในระบบเสียหาย
อาจต้องเปลี่ยนอุปกรณ์และมีระบบควบคุมเพื่อให้ไม่กระทบต่อความมั่นคงของระบบไฟฟ้าในภาพรวม
ตลอดจนอาจทําให้ผู้ใช้ไฟฟ้าโดยรวมทั้งประเทศต้องรับภาระต้นทุนจากการรับซื้อไฟฟ้าราคาสูงเพิ่มขึ้น
จึงให้คงมาตรการส่งเสริมการผลิตไฟฟ้าจากพลังงานแสงอาทิตย์แบบติดตั้งบนหลังคาแบบเดิม
และให้ประชาชนสามารถนํากระแสไฟฟ้าเหลือใช้ขายแก่การไฟฟ้าในอัตรารับซื้อ 2.20 บาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ติดตามการบริหารจัดการโรคใบด่างมันสำปะหลังมุ่งเน้นการใช้พันธุ์มันสำปะหลังสะอาดทนทานโรค
วันอังคารที่ 8 สิงหาคม 2566
ติดตามการบริหารจัดการโรคใบด่างมันสําปะหลังมุ่งเน้นการใช้พันธุ์มันสําปะหลังสะอาดทนทานโรค
รองปลัดเกษตรฯ ติดตามการบริหารจัดการโรคใบด่างมันสําปะหลังมุ่งเน้นการใช้พันธุ์มันสําปะหลังสะอาดทนทานโรค
นายอภัยสุทธิสังข์ รองปลัดกระทรวงเกษตรและสหกรณ์เป็นประธานการประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 3/2566ณ ห้องประชุมกระทรวงเกษตรและสหกรณ์เพื่อรับทราบสถานการณ์การระบาดของโรคใบด่างมันสําปะหลังและเพื่อติดตามความก้าวหน้าโครงการประกันภัยมันสําปะหลังและความก้าวหน้าการจัดทําคู่มือบริหารจัดการโรคใบด่างมันสําปะหลังจํานวน 3,000 เล่มแล้วจึงจัดสรรให้กับเกษตรกรต่อไป
ทั้งนี้ ที่ประชุมได้พิจารณาการดําเนินการเพื่อลดผลกระทบจากโรคใบด่างมันสําปะหลังมุ่งเน้นการใช้พันธุ์มันสําปะหลังสะอาดทนทานโรคและการเพิ่มผลผลิตต่อไร่เพื่อชดเชยผลผลิตที่ลดลงจากการระบาดของโรคใบด่างโดยมีแนวทางการดําเนินงานเพื่อลดผลกระทบจากโรคใบด่างมันสําปะหลังดังนี้
1) การจัดหาแหล่งพันธุ์มันสําปะหลังสะอาด เพื่อเตรียมสําหรับฤดูการปลูกถัดไป 2) การเพิ่มประสิทธิภาพการผลิตมันสําปะหลังด้วยระบบน้ําหยด
นอกจากนี้ ที่ประชุมได้พิจารณาเกณฑ์การคัดเลือกแหล่งพันธุ์มันสําปะหลังสะอาดตามประชุมคณะอนุกรรมการบริหารจัดการโรคใบด่างมันสําปะหลังครั้งที่ 4/2564 เมื่อวันที่ 2 สิงหาคม 2564 ประกอบด้วย 1) พื้นที่สีเขียว คือ พื้นที่ที่ห่างจากพื้นที่ระบาดหรือเคยพบการระบาดของโรคใบด่างมากกว่า 10 กิโลเมตร สํารวจอย่างน้อย 2 ครั้ง คือ สัปดาห์ที่ 4 และ 2 สัปดาห์ ก่อนเก็บทําพันธุ์ 2) พื้นที่สีเหลือง คือ พื้นที่ที่ห่างจากพื้นที่ระบาดหรือเคยพบการระบาดของโรคใบด่างตั้งแต่ 3 – 10 กิโลเมตร สํารวจอย่างน้อย 3 ครั้ง คือ สัปดาห์ที่ 4,2 และ 1 สัปดาห์ ก่อนเก็บทําพันธุ์ และ 3) พื้นที่สีแดง คือ พื้นที่ที่ห่างจากพื้นที่ระบาดหรือเคยพบการระบาดของโรคใบด่างไม่เกิน 3 กิโลเมตร ไม่ควรนําท่อนพันธุ์บริเวณนี้มาทําพันธุ์ เพื่อทบทวนเกณฑ์การคัดเลือกแหล่งพันธุ์มันสําปะหลังสะอาดสําหรับการจัดทําเนื้อหาคู่มือการผลิตต้นพันธุ์มันสําปะหลังสะอาดและมีคุณภาพให้สอดคล้องกับหลักวิชาการและสถานการณ์ปัจจุบัน ต่อไป
รัฐบาลไทย-ข่าวทำเนียบรัฐบาล-สรุปผลการดำเนินการแก้ไขหนี้สินของประชาชนรายย่อย
วันอังคารที่ 8 สิงหาคม 2566
08/08/2566
สรุปผลการดําเนินการแก้ไขหนี้สินของประชาชนรายย่อย
วันพฤหัสบดีที่ 20 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีรับทราบสรุปผลการดําเนินการของคณะกรรมการกํากับการแก้ไขหนี้สินของประชาชนรายย่อย ระหว่างเดือน
ก.ค.2564 – มี.ค.2566 โดยช่วยเหลือลูกหนี้ กยศ. แล้ว 4.6 ล้านราย ผู้ค้ําประกัน 2.8 ล้านราย
แก้ไขหนี้สินของข้าราชการครูและตํารวจรวม 18,362 ราย
มีการจัดมหกรรมแก้ไขหนี้สินเพื่อให้ประชาชนทั่วประเทศเข้าถึงบริการได้มากขึ้น ปรับปรุงกฎหมาย 13 ฉบับ
แบ่งเป็น การกํากับธุรกิจสินเชื่อให้เป็นธรรม 5 ฉบับ
การปรับปรุงกติกาให้ประชาชนเข้าถึงกลไกการไกล่เกลี่ยและปรับโครงสร้างหนี้ได้มากขึ้น 5 ฉบับ
และการบรรเทาปัญหาให้ประชาชนในภาวะวิกฤต 3 ฉบับ ตลอดจนเพิ่มเติมแหล่งสินเชื่อที่เป็นธรรม
เพื่อเพิ่มสภาพคล่องให้แก่ประชาชน ลดการพึ่งพาหนี้นอกระบบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยคงอันดับความน่าเชื่อถือที่ BBB+ มุมมองมีเสถียรภาพ
วันอังคารที่ 8 สิงหาคม 2566
08/08/2566
ไทยคงอันดับความน่าเชื่อถือที่ BBB+ มุมมองมีเสถียรภาพ
วันเสาร์ที่ 15 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานบริหารหนี้สาธารณะ เผยว่า Fitch Ratings คงอันดับความน่าเชื่อถือของไทยที่ BBB+
และคงมุมมองความน่าเชื่อถือของไทยอยู่ในระดับมีเสถียรภาพ
โดยคาดว่าเศรษฐกิจไทยจะเติบโตต่อเนื่องจากร้อยละ 2.6 ในปี 2565 เป็นร้อยละ 3.7 และ 3.8 ในปี 2566
และ 67 ตามลําดับ จากการฟื้นตัวของภาคการท่องเที่ยวซึ่งคาดว่านักท่องเที่ยวต่างชาติจะเพิ่มจาก 11.2
ล้านคนในปี 2565 เป็น 29 ล้านคนในปีนี้ การบริโภคภาคเอกชนแข็งแกร่ง ตลาดแรงงานฟื้นตัวต่อเนื่อง
คาดว่าการขาดดุลการคลังของไทยจะลดลงจากร้อยละ 4.4 ในปี 2565 เป็นร้อยละ 3.4 ในปีนี้
และเหลือร้อยละ 3.2 ในปีหน้า ส่วนภาคการเงินต่างประเทศยังคงแข็งแกร่งและยืดหยุ่น
โดยคาดว่าดุลบัญชีเดินสะพัดปีนี้จะกลับมาเกินดุลที่ร้อยละ 2 ของ GDP
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. เตือนประชาชน!!! อย่าหลงเชื่อ เฟซบุ๊กปลอม มิจฉาชีพแอบอ้างเป็น กรรมการและผู้จัดการทั่วไป บสย. ❗️
วันอังคารที่ 8 สิงหาคม 2566
08/08/2566
บสย. เตือนประชาชน!!! อย่าหลงเชื่อ เฟซบุ๊กปลอม มิจฉาชีพแอบอ้างเป็น กรรมการและผู้จัดการทั่วไป บสย. ❗️
บสย. แจ้งเตือนกรณีมีมิจฉาชีพสร้างเฟซบุ๊กปลอม โดยใช้ชื่อและรูปภาพของนายสิทธิกร ดิเรกสุนทร กรรมการและผู้จัดการทั่วไป บสย.
⚠️บรรษัทประกันสินเชื่ออุตสาหกรรมขนาดย่อม (บสย.) ขอแจ้งเตือนกรณีมีมิจฉาชีพสร้างเฟซบุ๊กปลอม โดยใช้ชื่อและรูปภาพของนายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.)
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมคณะอนุกรรมการส่งเสริมคุณธรรม กระทรวงเกษตรและสหกรณ์ ครั้งที่ 2/2566
วันอังคารที่ 8 สิงหาคม 2566
รองปลัดเกษตรฯ ประชุมคณะอนุกรรมการส่งเสริมคุณธรรม กระทรวงเกษตรและสหกรณ์ ครั้งที่ 2/2566
ประชุมคณะอนุกรรมการส่งเสริมคุณธรรม กระทรวงเกษตรและสหกรณ์
นายพีรพันธ์ คอทอง รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการส่งเสริมคุณธรรม กระทรวงเกษตรและสหกรณ์ ครั้งที่ 2/2566 ณ ห้องประชุมกระทรวงเกษตรและสหกรณ์ 134 ว่าที่ประชุมรับทราบผลการดําเนินการตามแผนปฏิบัติการส่งเสริมคุณธรรมกระทรวงเกษตรและสหกรณ์ ประจําปีงบประมาณ พ.ศ.2566 รอบ 6 เดือน ได้มีการแจ้งแผนปฏิบัติการด้านการส่งเสริมคุณธรรม กระทรวงเกษตรและสหกรณ์ ระยะที่ 2 (พ.ศ. 2566 – 2570) และแผนปฏิบัติการส่งเสริมคุณธรรม กระทรวงเกษตรและสหกรณ์ ประจําปีงบประมาณ พ.ศ. 2566 ให้หน่วยงานในสังกัดกระทรวงเกษตรและสหกรณ์ทราบ และใช้เป็นแนวทางในการดําเนินงาน โดยขอให้หน่วยงานรายงานผลการดําเนินงานตามแผนปฏิบัติการด้านการส่งเสริมคุณธรรม กระทรวงเกษตรและสหกรณ์ ประจําปีงบประมาณ พ.ศ. 2566 ในส่วนที่หน่วยงานรับผิดชอบ โดยส่งข้อมูลมายังศูนย์ปฏิบัติการต่อต้าน การทุจริต กระทรวงเกษตรและสหกรณ์
นอกจากนี้ที่ประชุมได้มีมติเห็นชอบรับรองรายงานผลการประเมินองค์กรคุณธรรม ประจําปีงบประมาณ พ.ศ. 2566 ของหน่วยงานในสังกัดกระทรวงเกษตรและสหกรณ์ เป็นผลสืบเนื่องมาตากคราวประชุมครั้งที่ 3/2565 เมื่อวันที่ 28 ธันวาคม 2565 คณะกรรมการส่งเสริมคุณธรรมแห่งชาติ มีมติเห็นชอบเกณฑ์และแนวทางการประเมินชุมชน องค์กร อําเภอ และจังหวัดคุณธรรม ประจําปีงบประมาณ พ.ศ. 2566 โดยเกณฑ์การประเมินคุณธรรม ประกอบด้วย 3 ระดับ ได้แก่ ระดับส่งเสริมคุณธรรม ระดับพัฒนาคุณธรรม และระดับคุณธรรมต้นแบบ โดยมีตัวชี้วัด 9 ข้อ รายละเอียด ดังนี้ 1) องค์กรมีการประกาศเจตนารมณ์ร่วมกันที่จะขับเคลื่อนองค์กรให้เป็นองค์กรคุณธรรม โดยยึดมั่นในหลักธรรมทางศาสนา หลักปรัชญาของเศรษฐกิจพอเพียง วิถีวัฒนธรรมไทย และคุณธรรม 5 ประการ พอเพียง วินัย สุจริต จิตอาสา กตัญญู 2) องค์กรมีการกําหนดเป้าหมาย จาก “ปัญหาที่อยากแก้” และ“ความดีที่อยากทํา” ที่สอดคล้องกับหลักธรรมทางศาสนา หลักปรัชญาของเศรษฐกิจพอเพียง วิถีวัฒนธรรมไทย และคุณธรรม 5 ประการ พอเพียง วินัย สุจริต จิตอาสา กตัญญู 3) องค์กรมีการจัดทําแผนการดําเนินงานตามเป้าหมายที่กําหนดไว้อย่างมีส่วนร่วมของบุคลากร เพื่อการพัฒนาองค์กร 4) องค์กรมีผลสําเร็จของการดําเนินงานตามเป้าหมายของแผนการดําเนินงาน 5) องค์กรมีการประเมินผลหรือรายงานผลการดําเนินงาน มีการปรับปรุงหรือพัฒนา มีการทบทวนหรือถอดบทเรียน เพื่อให้การดําเนินงานมีผลสําเร็จ เพิ่มมากขึ้น 6) องค์กรมีการยกย่อง เชิดชู บุคลากรและหน่วยงาน ที่มีคุณธรรมหรือทําความดีจนเป็นแบบอย่าง 7) องค์กรมีผลสําเร็จของการดําเนินงานตามเป้าหมายของแผนการดําเนินงานเพิ่มมาก องค์กรมีบรรยากาศหรือสภาพแวดล้อมที่เอื้อต่อการส่งเสริมคุณธรรม และบุคลากรมีพฤติกรรมที่เปลี่ยนแปลงในทางที่ดีขึ้น 8) องค์กรมีการรวบรวมองค์ความรู้หรือผลสําเร็จการดําเนินกิจกรรมตามแผนการดําเนินงาน โดยจัดทําเป็นเอกสารและจัดทําสื่อในรูปแบบต่าง ๆ และ 9) องค์กรมีขีดความสามารถในการเผยแพร่เอกสารองค์ความรู้หรือผลสําเร็จการดําเนินกิจกรรม และมีความพร้อมเป็นแหล่งเรียนรู้ให้กับองค์กรอื่น ๆ ได้ ในขณะเดียวกันได้พิจารณาให้ความเห็นชอบผลการคัดเลือกองค์กรคุณธรรมต้นแบบโดดเด่น ของกระทรวงเกษตรและสหกรณ์ จํานวน 1 หน่วยงาน เพื่อนําผลการคัดเลือกองค์กรคุณธรรมต้นแบบโดดเด่นดังกล่าวส่งให้กรมการศาสนา ต่อไป
รัฐบาลไทย-ข่าวทำเนียบรัฐบาล-ชูท่องเที่ยวเชิงสุขภาพ Discover the New You กระตุ้นการใช้จ่ายกว่า 18 ล้านบาท
วันอังคารที่ 8 สิงหาคม 2566
08/08/2566
ชูท่องเที่ยวเชิงสุขภาพ Discover the New You กระตุ้นการใช้จ่ายกว่า 18 ล้านบาท
วันอาทิตย์ที่ 16 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
การท่องเที่ยวแห่งประเทศไทย จัดกิจกรรมประชาสัมพันธ์การท่องเที่ยวเชิงสุขภาพ ในแคมเปญ
“Discover the New You!” โดยร่วมกับผู้ประกอบการด้าน Health and Wellness ชั้นนําทั่วประเทศกว่า
130 ราย ร่วมกันออกแบบผลิตภัณฑ์สินค้าบริการท่องเที่ยวเพื่อสุขภาพ
พร้อมเชิญชวนผู้ประกอบการธุรกิจนําเที่ยวและ Blogger Influencer
ร่วมสร้างประสบการณ์การท่องเที่ยวเพื่อสุขภาพที่แตกต่างและหลากหลาย
ดึงดูดความสนใจกลุ่มนักเดินทางสายสุขภาพที่กําลังเติบโตเป็นอย่างมาก
คาดว่ากิจกรรมนี้จะกระตุ้นให้เกิดการเดินทางทั่วประเทศไม่น้อยกว่า 3,000 ราย เกิดการใช้จ่ายไม่น้อยกว่า 18
ล้านบาท ภายในเดือน ก.ย.2566 ผู้สนใจดูข้อมูลสินค้าและบริการท่องเที่ยวในโครงการได้ที่
www.discoverthenewyou.travel
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.ไฟเขียวกฎกระทรวงกำหนดเกณฑ์การอนุญาตโฆษณาเกี่ยวกับการบำบัดรักษา หรือการฟื้นฟูสมรรถภาพของผู้ติดยาเสพติด วางเกณฑ์กำกับให้เป็นไปตามเจตนารมณ์กฎหมาย
วันอังคารที่ 8 สิงหาคม 2566
08/08/2566
ครม.ไฟเขียวกฎกระทรวงกําหนดเกณฑ์การอนุญาตโฆษณาเกี่ยวกับการบําบัดรักษา หรือการฟื้นฟูสมรรถภาพของผู้ติดยาเสพติด วางเกณฑ์กํากับให้เป็นไปตามเจตนารมณ์กฎหมาย
ครม.ไฟเขียวกฎกระทรวงกําหนดเกณฑ์การอนุญาตโฆษณาเกี่ยวกับการบําบัดรักษา หรือการฟื้นฟูสมรรถภาพของผู้ติดยาเสพติด วางเกณฑ์กํากับให้เป็นไปตามเจตนารมณ์กฎหมายสร้างความเชื่อมั่นให้ผู้เข้ารับการบําบัด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 8 ส.ค. 66 ได้อนุมัติหลักการร่างกฎกระทรวงการอนุญาตโฆษณาเกี่ยวกับการบําบัดรักษา หรือการฟื้นฟูสมรรถภาพของผู้ติดยาเสพติด พ.ศ..... ซึ่งมีสาระสําคัญเป็นการกําหนดหลักเกณฑ์ วิธีการ และเงื่อนไขการอนุญาต การออกใบอนุญาตเกี่ยวกับการโฆษณาการบําบัดรักษา หรือการฟื้นฟูผู้ติดยาเสพติด รวมทั้งกําหนดค่าธรรมเนียมในการโฆษณาซึ่งไม่เกินอัตราค่าธรรมเนียมที่กฎหมายกําหนด
ทั้งนี้ การออกร่างกฎกระทรวงฯ ดังกล่าวนี้เนื่องมากจากที่ผ่านมายังไม่มีการควบคุมกํากับการโฆษณาของสถานพยาบาลยาเสพติดและสถานฟื้นฟูสมรรถภาพผู้ติดยาเสพติด คงแมีแต่การโฆษณาเกี่ยวกับสถานพยาบาลที่ถูกควบคุมโดย พ.ร.บ.สถานพยาบาล พ.ศ.2541 จึงทําให้ไม่สามารถกํากับดูแลให้เป็นไปตามเจตนารมณ์ของกฎหมาย
น.ส.ไตรศุลี กล่าวว่า ร่างกฎกระทรวงฉบับนี้จะทําให้มีหลักเกณฑ์และวิธีการที่ชัดเจนในการควบคุมและกํากับดูแลโฆษณาเกี่ยวกับการบําบัดรักษาหรือการฟื้นฟูสมรรถภาพผู้ติดยาเสพติด เพื่อป้องกันการโฆษณาที่เป็นเท็จ รวมทั้งสร้างความเชื่อมั่นและความมั่นใจในการเข้ารับการบําบัดรักษาให้แก่ผู้ติดยา ตามเจตนารมณ์ของประมวลกฎหมายยาเสพติด และการเรียกเก็บค่าธรรมเนียมในการโฆษณานั้นจะนําเข้าเป็นรายได้แผ่นดินต่อไป
น.ส.ไตรศุลี กล่าวว่า สํานักงานคณะกรรมการกฤษฎีกาได้พิจารณาแล้วเห็นว่า การเสนอขออนุมัติหลักการร่างกฎกระทรวงนี้เป็นการปฏิบัติราชการตามปกติ เพื่อให้เป็นไปตามที่กฎหมายแม่บทได้บัญญัติให้อํานาจไว้และไม่ได้เป็นกรณีที่ ครม.กระทําการอันเป็นผลการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไป ตามมาตรา 196(1) ของรัฐธรรมนูญ ครม. จึงสามารถพิจารณาอนุมัติหลักการร่างกฎกระทรวงนี้ได้
รัฐบาลไทย-ข่าวทำเนียบรัฐบาล-ครม. อนุมัติหลักการ ร่าง พ.ร.ฎ. 2 ฉบับ เพื่อจัดตั้งองค์การบริหารไนท์ซาฟารี  (องค์การมหาชน)
วันอังคารที่ 8 สิงหาคม 2566
08/08/2566
ครม. อนุมัติหลักการ ร่าง พ.ร.ฎ. 2 ฉบับ เพื่อจัดตั้งองค์การบริหารไนท์ซาฟารี  (องค์การมหาชน)
ครม. อนุมัติหลักการ ร่าง พ.ร.ฎ. 2 ฉบับ เพื่อจัดตั้งองค์การบริหารไนท์ซาฟารี  (องค์การมหาชน)
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 8 สิงหาคม 2566 ว่า ที่ประชุมครม. มีมติอนุมัติหลักการ ร่างพระราชกฤษฎีกาจัดตั้งองค์การบริหารไนท์ซาฟารี (องค์การมหาชน) พ.ศ. .... และร่างพระราชกฤษฎีกาจัดตั้งองค์การสวนสัตว์แห่งประเทศไทย (ฉบับที่ ..) พ.ศ. .... รวม 2 ฉบับ ตามที่คณะกรรมการพัฒนาและส่งเสริมองค์การมหาชนเสนอ เพื่อให้มีความคล่องตัวและงบประมาณที่น้อยลงและคุ้มค่าในทางเลือกที่ให้จัดตั้งสํานักงานเชียงใหม่ไนท์ซาฟารีเป็นองค์การมหาชนขึ้นใหม่ แทนที่จะโอนไปเป็นขององค์การสวนสัตว์ โดยให้มีการประเมินความคุ้มค่า เมื่อดําเนินการครบ 5 ปี
สรุปสาระสําคัญ ร่างพระราชกฤษฎีกาจัดตั้งองค์การบริหารไนท์ซาฟารี (องค์การมหาชน) พ.ศ. .... ได้แก่
1. ให้จัดตั้งองค์การบริหารไนท์ซาฟารี (องค์การมหาชน) โดยมีวัตถุประสงค์ในการพัฒนาแหล่งท่องเที่ยวในรูปแบบแหล่งท่องเที่ยวเชิงสร้างสรรค์และวัฒนธรรมบนพื้นฐานทางธรรมชาติ และแหล่งท่องเที่ยวไนท์ซาฟารี รวมทั้งส่งเสริมและจัดให้มีการดําเนินการบํารุงและเพาะพันธุ์สัตว์ป่านานาชนิดเพื่อรักษาและอนุรักษ์ไว้มิให้สูญพันธุ์ และเพื่อการศึกษา การวิจัย และการแลกเปลี่ยนหรือเผยแพร่การเลี้ยงสัตว์เพื่อการอนุรักษ์ ตลอดจนดําเนินธุรกิจเกี่ยวกับกิจการสวนสัตว์และธุรกิจอื่นเพื่อประโยชน์แก่องค์กร
2. ทุนและทรัพย์สินในการดําเนินกิจการขององค์การบริหารไนท์ซาฟารีฯ ประกอบด้วย เงินและทรัพย์สินที่ได้รับโอนมาจากสํานักงานพัฒนาพิงคนครฯ เงินอุดหนุนทั่วไปที่รัฐบาลจัดสรรให้ตามความเหมาะสมเป็นรายปี เงินอุดหนุนจากภาคเอกชน หน่วยงานของรัฐ องค์กรปกครองส่วนท้องถิ่นหรือองค์กรอื่น รวมทั้งจากต่างประเทศหรือองค์การระหว่างประเทศ และเงินหรือทรัพย์สินที่มีผู้อุทิศให้ ค่าธรรมเนียม ค่าบํารุง ค่าตอบแทน ค่าบริการ หรือรายได้จากการดําเนินกิจการต่าง ๆ ตามวัตถุประสงค์ และดอกผลหรือรายได้ จากเงินทรัพย์สินขององค์การบริหารไนท์ซาฟารีฯ
3. ให้โอนบรรดากิจการและทรัพย์สินของสํานักงานพัฒนาพิงคนครฯ ไปเป็นขององค์การบริหารไนท์ซาฟารีฯ ที่จัดตั้งตามร่าง พ.ร.ฎ. นี้
4. ให้เจ้าหน้าที่และลูกจ้างของสํานักงานพัฒนาพิงคนครฯ ที่ประสงค์จะปฏิบัติงานในองค์การบริหารไนท์ซาฟารีฯ ต่อไป แสดงความจํานงได้ในระยะเวลา 30 วัน นับแต่วันที่ พ.ร.ฎ. มีผลใช้บังคับ และกําหนดค่าตอบแทนการเลิกจ้างในอัตราค่าจ้าง 300 วันสําหรับเจ้าหน้าที่ที่ทํางานครบ 3 ปีขึ้นไปและในอัตราค่าจ้าง 180 วันสําหรับเจ้าหน้าที่ที่ทํางานครบ 1 ปีแต่ไม่ครบ 3 ปี และเงินช่วยเหลือเยียวยาสําหรับเจ้าหน้าที่หรือลูกจ้างทุกคนที่ไม่ประสงค์จะปฏิบัติงานหรือไม่ได้ปฏิบัติงานต่อในอัตราค่าจ้าง 6 เท่าของเงินเดือนเดือนสุดท้าย
“สําหรับร่างพระราชกฤษฎีกาจัดตั้งองค์การสวนสัตว์แห่งประเทศไทย (ฉบับที่ ..) พ.ศ. .... จะมีสาระสําคัญในการยกเลิกการกําหนดให้เงินและทรัพย์สินของสํานักงานพัฒนาพิงคนครฯ เป็นทุนขององค์การสวนสัตว์แห่งประเทศไทย เพื่อให้สอดคล้องกับการจัดตั้งองค์การบริหารไนท์ซาฟารีฯ ตาม พ.ร.ฎ. จัดตั้งองค์การสวนสัตว์แห่งประเทศไทย พ.ศ. 2563” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ครม.อนุมัติงบกลาง 2,995.95 ล้านบาท เป็นค่าตอบแทนเสี่ยงภัยแก่บุคลากรทางการแพทย์และสาธารณสุข ปฏิบัติภารกิจเกี่ยวข้องกับโควิด19 ระหว่าง ก.ค. 64 - มิ.ย. 65
วันอังคารที่ 8 สิงหาคม 2566
08/08/2566
ครม.อนุมัติงบกลาง 2,995.95 ล้านบาท เป็นค่าตอบแทนเสี่ยงภัยแก่บุคลากรทางการแพทย์และสาธารณสุข ปฏิบัติภารกิจเกี่ยวข้องกับโควิด19 ระหว่าง ก.ค. 64 - มิ.ย. 65
ครม.อนุมัติงบกลาง 2,995.95 ล้านบาท เป็นค่าตอบแทนเสี่ยงภัยแก่บุคลากรทางการแพทย์และสาธารณสุข ปฏิบัติภารกิจเกี่ยวข้องกับโควิด19 ระหว่าง ก.ค. 64 - มิ.ย. 65
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 8 ส.ค. 66 ได้อนุมัติงบประมาณรายจ่ายประจําปีงบประมาณ พ.ศ. 2566 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการแพร่ระบาดของโรคติดเชื้อไวรัสโคโรนา 2019 วงเงิน 2,995.95 ล้านบาท เพื่อเป็นค่าตอบแทนเสี่ยงภัยแก่บุคลากรทางการแพทย์และสาธารณสุขที่ปฏิบัติงานระหว่างเดือน ก.ค. 64- มิ.ย. 65 ของหน่วยงานกระทรวงสาธารณสุขและนอกสาธารณสุข รวม 8 หน่วยงาน ดังนี้
1)กระทรวงสาธารณสุข 1,362.77 ล้านบาท 2)กระทรวงการอุดมศึกษาฯ 561.46 ล้านบาท 3)กระทรวงกลาโหม 385.10 ล้านบาท 4)กระทรวงมหาดไทย 420.39 ล้านบาท 5)กระทรวงยุติธรรม 92.16 ล้านบาท 6)สํานักงานตํารวจแห่งชาติ 52.16 ล้านบาท 7)สภากาชาดไทย 111.78 ล้านบาท และ 8) โรงพยาบาลจุฬาภรณ์ 10.13 ล้านบาท
น.ส.ไตรศุลี กล่าวว่า ความจําเป็นของเรื่องที่นี้เนื่องจากกระทรวงสาธารณสุขได้รวบรวมค่าใช้จ่ายในการเฝ้าระวัง ป้องกัน ควบคุมโรคติดเชื้อโควิด19 พบว่ายังมีค่าใช้จ่ายในส่วนที่เป็นค่าตอบแทนเสี่ยงภัยสําหรับบุคลากรทางการแพทย์และสาธารณสุขค้างจ่ายในปีงบประมาณ 2564-64 ของหน่วยงานทั้งในและนอกสังกัดกระทรวงสาธารณสุข ค่าตอบแทนบุคลากรนอกเหนือภารกิจปกติ สําหรับเจ้าหน้าที่ผู้ปฏิบัติงานนอกสถานพยาบาล ดังนั้น เพื่อให้บุคลากรทางการแพทย์และสาธารณสุขได้รับค่าตอบแทนเสี่ยงภัยจากการปฏิบัติงานในสถานการณ์โควิด 19 ตามระเบียบและหลักเกณฑ์ที่เกี่ยวข้อง จึงต้องเสนอเรื่องให้มีการอนุมัติในครั้งนี้ ซึ่งจะเป็นขวัญกําลังใจในการปฏิบัติงานแก่บุคลากรผู้ปฏิบัติงานต่อไป
อย่างไรก็ตาม การจัดสรรงบกลางให้ในวงเงิน 2,995.95 ล้านบาทในครั้งนี้เป็นกรณีค่าเสี่ยงภัยในการปฏิบัติงานช่วง ก.ค. 64-มิ.ย. 65 จะมีส่วนของค่าเสี่ยงภัยในการปฏิบัติงานช่วง มิ.ย.-ก.ย. 65 อีก 3,745.64 ล้านบาท โดยกระทรวงสาธารณสุขจะขอจัดสรรงบประมาณรายจ่ายประจําปีในลําดับต่อไป
รัฐบาลไทย-ข่าวทำเนียบรัฐบาล-พม. จับมือ มูลนิธิพุทธภูมิธรรม มอบรางวัลประกวดคลิปวิดีโอ "Thailand Tomorrow คนรุ่นใหม่ทำความดีเพื่อสังคม"
วันอังคารที่ 8 สิงหาคม 2566
พม. จับมือ มูลนิธิพุทธภูมิธรรม มอบรางวัลประกวดคลิปวิดีโอ "Thailand Tomorrow คนรุ่นใหม่ทําความดีเพื่อสังคม"
พม. จับมือ มูลนิธิพุทธภูมิธรรม มอบรางวัลประกวดคลิปวิดีโอ "Thailand Tomorrow คนรุ่นใหม่ทําความดีเพื่อสังคม"
เมื่อวันที่ 7 ส.ค. 66 เวลา 10.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบรางวัล โครงการประกวดคลิปวิดีโอ “Thailand Tomorrow คนรุ่นใหม่ทําความดีเพื่อสังคม” โดย นางอภิญญา ชมภูมาศ อธิบดีกรมกิจการเด็กและเยาวชน กล่าวรายงาน และนายวิจักษณ์ สองจันทร์ ประธานมูลนิธิพุทธภูมิธรรม ร่วมมอบเงินรางวัล ณ ห้องประชุมชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กทม.
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ร่วมกับมูลนิธิพุทธภูมิธรรม ดําเนินโครงการประกวดคลิปวิดีโอ “Thailand Tomorrow คนรุ่นใหม่ทําความดีเพื่อสังคม” เพื่อส่งเสริมให้เด็กและเยาวชน ได้พัฒนาทักษะการจัดทําคลิปวิดีโอสร้างสรรค์ผลงานที่สร้างคุณค่าในตนเอง และเกิดประโยชน์ต่อสังคม ในการสร้างกระแสปลุกจิตสํานึกในการทําความดี มีคุณธรรม มีจิตอาสา
นายอนุกูล กล่าวต่อไปว่า วันนี้ มีพิธีมอบรางวัลให้กับทีมผู้รับรางวัลที่ 1 - 3 รวม 6 ทีม ซึ่งเป็นทีมเด็กและเยาวชน อายุไม่เกิน 25 ปี ที่เข้าร่วมประกวดฯ แบ่งเป็น 2 รุ่น คือ รุ่นอายุไม่เกิน 18 ปีบริบูรณ์ และรุ่นอายุ 18 - 25 ปีบริบูรณ์ ซึ่งจะได้รับโล่ เกียรติบัตร และเงินรางวัล ในขณะที่ทีมผู้รับรางวัลชมเชย ได้รับเกียรติบัตรและเงินรางวัล ทั้งนี้ มูลนิธิพุทธภูมิธรรมให้การสนับสนุนเงินรางวัลและค่าที่พัก เป็นเงินทั้งสิ้น 102,400 บาท นอกจากนี้ ช่วงบ่ายวันนี้ จะมีการอบรมพัฒนาศักยภาพด้านการผลิตสื่อและคลิปวิดีโอในหัวข้อ “เทคนิคการเล่าเรื่อง” ผ่านระบบออนไลน์ให้กับทีมผู้รับรางวัลชมเชยและเจ้าหน้าที่กรมกิจการเด็กฯ รวม 122 คน โดยวิทยากรผู้ทรงคุณวุฒิ คุณประวีณมัย บ่ายคล้อย ผู้ประกาศข่าวสถานีวิทยุโทรทัศน์ไทยทีวีสี ช่อง 3
ทั้งนี้ โครงการนี้ นับเป็นโอกาสอันดีที่ภาคีเครือข่าย ได้เข้ามาร่วมมือกันพัฒนาศักยภาพเด็กและเยาวชนของชาติให้ก้าวทันต่อการเปลี่ยนแปลงของเทคโนโลยีและสังคมโลก อีกทั้งเป็นคนรุ่นใหม่ที่ทําความดีเพื่อสังคม และพัฒนาประเทศชาติให้เข้มแข็งต่อไป
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ปลดล็อก 7 อุทยานฯ 7 เขตรักษาพันธุ์สัตว์ป่า ให้ประชาชนอยู่ทำกินถูกกฎหมาย
วันอังคารที่ 8 สิงหาคม 2566
08/08/2566
ปลดล็อก 7 อุทยานฯ 7 เขตรักษาพันธุ์สัตว์ป่า ให้ประชาชนอยู่ทํากินถูกกฎหมาย
วันพฤหัสบดีที่ 13 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติหลักการร่าง พ.ร.ฎ. 2
ฉบับซึ่งเป็นการปลดล็อกให้ประชาชนสามารถอยู่อาศัยและทํากินได้อย่างถูกกฎหมายในเขตพื้นที่โครงก
ารอนุรักษ์และดูแลรักษาทรัพยากรธรรมชาติภายในอุทยานแห่งชาติ 7 แห่ง
และเขตรักษาพันธุ์สัตว์ป่าหรือเขตห้ามล่าสัตว์ป่า 7 แห่ง โดยจะต้องเป็นบุคคลธรรมดาสัญชาติไทย
หรืออยู่ระหว่างพิจารณาคําร้องขอสัญชาติ อยู่อาศัยหรือทํากินในพื้นที่ดังกล่าวก่อนวันที่
พ.ร.บ.สงวนและคุ้มครองสัตว์ป่าฯ ใช้บังคับ หรือก่อนวันที่ 17 มิ.ย.2557
ครอบครองทําประโยชน์มาโดยต่อเนื่อง ไม่มีที่ดินทํากินอื่น ไม่อนุญาตให้ซื้อขาย เช่า แลกเปลี่ยน ให้ยืม
ไม่บุกรุกขยายพื้นที่เพิ่ม และต้องมีส่วนร่วมในการอนุรักษ์ ฟื้นฟู
ดูแลรักษาทรัพยากรธรรมชาติและระบบนิเวศภายในเขตพื้นที่โครงการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบร่างกฎกระทรวง ปรับเพิ่มวงเงินค่ารักษาพยาบาลให้นายจ้างจ่ายค่ารักษาพยาบาล 65,000 บาท สร้างความเป็นธรรม ช่วยลูกจ้างเข้าถึงสิทธิประโยชน์การรักษาพยาบาลที่เพิ่มขึ้น
วันอังคารที่ 8 สิงหาคม 2566
08/08/2566
ครม. เห็นชอบร่างกฎกระทรวง ปรับเพิ่มวงเงินค่ารักษาพยาบาลให้นายจ้างจ่ายค่ารักษาพยาบาล 65,000 บาท สร้างความเป็นธรรม ช่วยลูกจ้างเข้าถึงสิทธิประโยชน์การรักษาพยาบาลที่เพิ่มขึ้น
ครม. เห็นชอบร่างกฎกระทรวง ปรับเพิ่มวงเงินค่ารักษาพยาบาลให้นายจ้างจ่ายค่ารักษาพยาบาล 65,000 บาท สร้างความเป็นธรรม ช่วยลูกจ้างเข้าถึงสิทธิประโยชน์การรักษาพยาบาลที่เพิ่มขึ้น
วันนี้ (8 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรี เห็นชอบร่างกฎกระทรวงค่ารักษาพยาบาลที่ให้นายจ้างจ่าย(ฉบับที่..) พ.ศ..... ปรับเพิ่มวงเงินค่ารักษาพยาบาลตามกฎกระทรวงค่ารักษาพยาบาลที่ให้นายจ้างจ่ายพ.ศ.2563 จากเดิม 50,000 บาท เป็น 65,000 บาท และแก้เงื่อนไขลักษณะการบาดเจ็บรุนแรงของศีรษะ จากเดิมบาดเจ็บรุนแรงของศีรษะและต้องได้รับการผ่าตัดเปิดกะโหลกศีรษะ เป็นบาดเจ็บอย่างรุนแรงของศีรษะ เพื่อให้สอดคล้องกับสภาพการณ์ทางเศรษฐกิจและสังคมที่เปลี่ยนแปลงและช่วยให้ลูกจ้างเข้าถึงสิทธิประโยชน์การรักษาพยาบาลที่เพิ่มขึ้น ลดความเดือดร้อนและลดภาระค่าใช้จ่ายให้แก่ลูกจ้าง
ร่างกฎกระทรวงนี้ ยังครอบคลุมผู้ป่วยที่มีการบาดเจ็บจนเกิด ภาวะไม่รู้สึกตัว หรืออัมพาตที่มีค่าใช้จ่ายสูงสามารถเข้าหลักเกณฑ์ตามกฎกระทรวงข้อนี้ได้ เช่น อาการบาดเจ็บที่มีลักษณะ หรือการรักษา ดังต่อไปนี้
(1) การบาดเจ็บอย่างรุนแรงของศีรษะจนไม่สามารถประกอบกิจวัตรประจําวัน ตามปกติเกินกว่า 20 วัน
(2) กรณีศีรษะบาดเจ็บรุนแรง แต่อาจไม่ต้องผ่าตัดหรือไม่อาจผ่าตัดได้ เช่น กะโหลกศีรษะ แตกจนมีเลือดออกในช่องสมอง บางรายอาจผ่าตัดไม่ได้ หรือไม่ต้องผ่าตัด
(3) กรณีตกจากที่สูงมีเลือดคั่งในสมองแต่ไม่ต้องผ่าตัด นอนรักษาในห้องดูแล ผู้ป่วยหนัก (ICU) จํานวน 3 คืน มีเลือดออกในช่องท้องและไม่ต้องผ่าตัด ซี่โครงหักหลายซี่ มีเลือดในช่องอกเล็กน้อย หายใจขัดเล็กน้อย ไม่ผ่าตัด
รองโฆษกประจําสํานักนายกรัฐมนตรี กล่าวเพิ่มเติมว่า ปัจจุบัน มีวิธีการรักษาการบาดเจ็บรุนแรงของศีรษะ ด้วยวิธีการอื่นที่ไม่ใช่การผ่าตัดเปิดกะโหลกศีรษะ เช่น การเจาะกะโหลกศีรษะเพื่อระบายเลือด และน้ําในสมองออก หรือการรักษาด้วยยาอาจมีค่าใช้จ่ายสูงได้ หากต้องมีการสังเกตอาการ ในห้องดูแลผู้ป่วยหนัก (Intensive Care Units หรือ ICU) เป็นระยะเวลานาน ซึ่งวงเงินเดิมที่ 50,000 บาท อาจจะไม่เพียงพอ ดังนั้น การปรับเพิ่มวงเงินค่ารักษาพยาบาลดังกล่าว เป็นการเพิ่มสิทธิประโยชน์ให้แก่ลูกจ้างในการได้รับค่ารักษาพยาบาลตามความเหมาะสมแก่อันตราย หรือความเจ็บป่วยเป็นการบรรเทาความเดือดร้อนและลดภาระค่าใช้จ่ายของลูกจ้าง โดยกระทรวงแรงงาน ได้ประมาณการผลกระทบต่อสถานะของกองทุนเงินทดแทนที่เพิ่มขึ้น รายจ่ายในส่วนของค่ารักษาพยาบาลระหว่างปี 2566-2567 ประมาณ 2,270 ล้านบาท อย่างไรก็ตาม รัฐบาลโดยกระทรวงแรงงานและนายกรัฐมนตรี พลเอก ประยุทธ์ จันทร์โอชา มีความตั้งใจสร้างความเป็นธรรม ช่วยลดภาระค่าใช้จ่ายของผู้ใช้แรงงานโดยเฉพาะด้านค่ารักษาพยาบาลถือเป็นของขวัญวันแม่ให้กับนายจ้าง ลูกจ้างทั่วประเทศด้วย
รัฐบาลไทย-ข่าวทำเนียบรัฐบาล-พิธีมอบรางวัลโครงการ “การสร้างสรรค์งานเป็นภาพ Infographic Design”
วันอังคารที่ 8 สิงหาคม 2566
พิธีมอบรางวัลโครงการ “การสร้างสรรค์งานเป็นภาพ Infographic Design”
วันจันทร์ที่ 7 สิงหาคม 2566 เวลา 13.30 น. พลอากาศเอก ธนศักดิ์ เมตะนันท์ รองปลัดกระทรวงกลาโหม เป็นประธานในพิธีมอบรางวัลให้กับผู้ชนะการประกวดโครงการ “การสร้างสรรค์งานเป็นภาพ Infographic Design”
หัวข้อ สํานึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ประจําปีงบประมาณ พุทธศักราช 2566 ณ ห้องสุรศักดิ์มนตรี ในศาลาว่าการกลาโหม
ทั้งนี้ โครงการ “การประกวดการสร้างสรรค์งานเป็นภาพ Infographic Design” ได้น้อมนําพระราชกรณียกิจของพระบาทสมเด็จพระวชิรเกล้าเจ้าอยู่หัว มาเป็นหัวข้อในการสร้างสรรค์งานในลักษณะ Infographic Design เพื่อให้หน่วยขึ้นตรงสํานักงานปลัดกระทรวงกลาโหม ประชาชนทั่วไป และเยาวชนได้มีส่วนร่วมในการสร้างสรรค์สื่อ เพื่อพัฒนาสังคม สร้างสรรค์สื่อที่มุ่งเน้นรักษาความมั่นคงของชาติ ซึ่งในโครงการมีการให้ความรู้ความเข้าใจแก่เยาวชนและประชาชนในสังคมด้วยการสอดแทรกโครงการในพระราชกรณียกิจ อีกทั้งยังได้รับทราบมุมมอง จินตนาการ และแนวความคิดอันหลากหลายจากกลุ่มเป้าหมาย
สําหรับโครงการดังกล่าวจะดําเนินการต่อยอดและขยายผลไปยังกลุ่มเป้าหมายให้มากยิ่งขึ้นในการที่จะสร้างความร่วมมือกับเยาวชนและประชาชนทั่วไป รวมทั้งภาคีเครือข่ายในการปลูกจิตสํานึกและร่วมกันเผยแพร่พระเกียรติคุณพระอัจฉริยภาพตลอดจนพระราชกรณียกิจที่สําคัญ ๆ ของพระบาทสมเด็จพระเจ้าอยู่หัวอย่างต่อเนื่องต่อไป
รัฐบาลไทย-ข่าวทำเนียบรัฐบาล-Govt to organize TILOG-LogistiX 2023
วันอังคารที่ 8 สิงหาคม 2566
08/08/2566
Govt to organize TILOG-LogistiX 2023
Govt to organize TILOG-LogistiX 2023
August 6, 2023, Deputy Government Spokesperson Ratchada Thanadirek disclosed that with the vision of Prime Minister and Defense Minister Gen. Prayut Chan-o-cha to develop globally-recognized national infrastructure and enhance national competitiveness, Ministry of Commerce’s Department of International Trade Promotion, in collaboration with RX Tradex Co., Ltd. and other private agencies, will organize Thailand International Logistics Fair “TILOG-LogistiX 2023” during August 17-19, 2023 at BITEC Bangna. This will be the most comprehensive exhibition on logistics service providers, intralogistics technologies and solutions for ASEAN+6, aiming to create network and promote business matching among domestic and international logistics service providers and customers.
TILOG – LOGISTIX 2023 will be organized under the theme: “Smart and Green Logistics for Sustainable Tomorrow”. The event will showcase Thailand’s potential as ASEAN’s logistics hub, and is aimed to create awareness among those in the logistics industry on the trend to move toward sustainability with smart and green technology. TILOG – LOGISTIX 2023 features exhibition of over 415 brands from 25 countries across the world, and is expected to receive over 9,000 participants. Business negotiation and matching, worth over 4 billion Baht, is also targeted during the event. Participants will also experience an end-to-end automated logistics line from packing, sorting, handling to transporting that will inspire the new gen of logistics business owners.
The Deputy Government Spokesperson added that the Government has implemented the 13th Thailand Logistics Development Action Plan (2023-2027) to leverage logistics system in promoting Thailand as regional and subregional trade gateway. The Action Plan comprises the following 5 development guidelines:
1. Developing infrastructure and facilities
2. Upgrading and adding value to the supply chain
3. Improving customs, import/export procedures, and logistics facilitations
4. Enhancing potential of Thai logistics service providers
5. Promoting research and innovation, and personnel development, and ensuring relevance with UN’s SDGs
รัฐบาลไทย-ข่าวทำเนียบรัฐบาล-ชวนผู้มีสิทธิบัตรทองที่อยู่อาศัยใน กทม. ย้ายสิทธิมาหน่วยบริการใกล้ตัว
วันอังคารที่ 8 สิงหาคม 2566
ชวนผู้มีสิทธิบัตรทองที่อยู่อาศัยใน กทม. ย้ายสิทธิมาหน่วยบริการใกล้ตัว
วันจันทร์ที่ 17 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ เชิญชวนผู้มีสิทธิบัตรทองที่อยู่อาศัยในกรุงเทพมหานคร
แต่มีทะเบียนบ้านอยู่ต่างจังหวัด ให้ทําการย้ายสิทธิบัตรทองมาใกล้ที่ทํางาน ที่เรียน หรือที่พักอาศัย
ในกรุงเทพฯ โดยไม่ต้องย้ายทะเบียนบ้าน เพื่อความสะดวกในการรับบริการ
โดยนําบัตรประชาชนตัวจริงพร้อมหลักฐานแสดงการอยู่อาศัยในกรุงเทพฯ เช่น ใบเสร็จค่าน้ําค่าไฟ
สัญญาเช่าที่พัก ไปลงทะเบียนกับหน่วยบริการปฐมภูมิหรือหน่วยบริการประจําที่สะดวก ซึ่ง สปสช.
เตรียมเครือข่ายไว้รองรับการลงทะเบียนทั้งคลินิกชุมชนอบอุ่น 300 แห่ง และศูนย์บริการสาธารณสุข 69 แห่ง
ทั้ง 50 เขต นอกจากนี้ ยังสามารถเปลี่ยนหน่วยบริการได้ผ่านแอปพลิเคชัน และไลน์ สปสช. หรือโทรสายด่วน
สปสช. 1330 ให้เจ้าหน้าที่ดําเนินการให้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​TAT to promote long haul tourism from Europe, America, and the Middle East
วันอังคารที่ 8 สิงหาคม 2566
08/08/2566
​TAT to promote long haul tourism from Europe, America, and the Middle East
​TAT to promote long haul tourism from Europe, America, and the Middle East
August 7, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha has handed down a policy to revise tourism plan and policy according to the situation. Tourism Authority of Thailand (TAT) is now implementing a marketing plan to promote long haul tourism from Europe, America, and the Middle East in a bid to ensure that total tourism revenue reach 1.62 trillion by the end of 2023 as targeted.
According to the Deputy Government Spokesperson, tourists from the 3 aforementioned regions generally spend longer days and more money than others. The number of 2,933,660 incoming European, 620,474 American, and 231,206 Middle Eastern tourists were recorded in the first 6 months of 2023. Based on the analysis on international tourist behavior during the first 3 months of 2023 (January-March), tourists from Europe spend an average of 19.40 days and an average of 71,718 baht per person per trip; those from the Middle East spend an average of 16.17 days and an average of 99,172 baht per person per trip; and the American tourists spend an average of 15.26 days and an average of 76,297 baht per person per trip. It is expected that the number of long-haul tourists exceed 7 million in 2023, generating the total revenue of over 600 billion Baht.
TAT has also planned to open a new office in Chicago, USA, in addition to its existing offices in New York and Los Angeles. Target groups will be tourists in Middle America and Canada and charter tourists. Another TAT office will also be opened in Riyadh, Saudi Arabia to attract tourists from the Middle East and North Africa. Saudi Arabia has become a high potential market following the country’s normalization of diplomatic relations with Thailand in 2022. The number of Saudi tourists visiting Thailand between January 1 and July 10, 2023 accounted for 75,652, the highest among other Middle Eastern counterparts.
The Deputy Government Spokesperson also emphasized that the Government strives to promote sustainable, balanced, and environmental-friendly tourism development, while implementing tourism plans and policies to accommodate the needs of tourists.
รัฐบาลไทย-ข่าวทำเนียบรัฐบาล-สุขใจทั้งผู้ให้และผู้รับ...บริจาคโลหิตส่งต่อชีวิตกับสำนักงานปลัดกระทรวงกลาโหม
วันอังคารที่ 8 สิงหาคม 2566
สุขใจทั้งผู้ให้และผู้รับ...บริจาคโลหิตส่งต่อชีวิตกับสํานักงานปลัดกระทรวงกลาโหม
(7 ส.ค. 2566) สํานักงานปลัดกระทรวงกลาโหม ขอร่วมเป็นส่วนหนึ่งในการบริจาคโลหิตเพื่อช่วยผู้ป่วยวิกฤตในกิจกรรมบริจาคโลหิตถวายเป็นพระราชกุศล
เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระบรมราชชนนีพันปีหลวง ประจําปี ๒๕๖๖ ณ ห้องพินิตประชานาถ ในศาลาว่าการกลาโหม
โดย พลเอก สนิธชนก สังขจันทร์ ปลัดกระทรวงกลาโหม พร้อมด้วย พลตรีหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม ได้ร่วมตรวจเยี่ยมการบริจาคโลหิตในครั้งนี้ เพื่อบริจาคให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อํานวยการแพทย์พระมงกุฎเกล้า เพื่อนําโลหิตที่รับบริจาคไปช่วยเหลือทหาร ตํารวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ โดยมีกําลังพลเข้าร่วมบริจาคโลหิต 133 นาย รวมแล้วได้โลหิต 59,850 ซี.ซี. เพื่อถวายเป็นพระราชกุศลและน้อมสํานึกในพระมหากรุณาธิคุณอันหาที่สุดมิได้
รัฐบาลไทย-ข่าวทำเนียบรัฐบาล-ครม. เห็นชอบร่างกฎกระทรวง มท.และ รง. ขยายระยะเวลาคนต่างด้าว  4 สัญชาติ หลัง 31  ก.ค. 66   สามารถอยู่ในราชอาณาจักรและทำงานถึง 30 ก.ย. 66
วันอังคารที่ 8 สิงหาคม 2566
08/08/2566
ครม. เห็นชอบร่างกฎกระทรวง มท.และ รง. ขยายระยะเวลาคนต่างด้าว  4 สัญชาติ หลัง 31  ก.ค. 66   สามารถอยู่ในราชอาณาจักรและทํางานถึง 30 ก.ย. 66
ครม. เห็นชอบร่างกฎกระทรวง มท.และ รง. ขยายระยะเวลาคนต่างด้าว  4 สัญชาติ หลัง 31  ก.ค. 66   สามารถอยู่ในราชอาณาจักรและทํางานถึง 30 ก.ย. 66
วันนี้ (8 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี แถลงมติคณะรัฐมนตรีเห็นชอบแนวทางการบริหารจัดการการทํางานของคนต่างด้าวภายหลัง 31 กรกฎาคม 2566 โดยอนุมัติ/เห็นชอบในหลักการร่างประกาศที่เกี่ยวข้อง จํานวน 2 ฉบับ ได้แก่ ร่างประกาศกระทรวงมหาดไทย เรื่อง การอนุญาตให้คนต่างด้าวอยู่ในราชอาณาจักร เป็นกรณีพิเศษ สําหรับคนต่างด้าวสัญชาติกัมพูชา ลาว เมียนมา และเวียดนาม ตามมติ ครม. เมื่อวันที่ 5 ก.ค. 2566 (ฉบับที่ ..) และ ร่างประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักร เป็นกรณีพิเศษ สําหรับคนต่างด้าวสัญชาติกัมพูชา ลาว เมียนมา และเวียดนาม ตามมติ ครม. เมื่อวันที่ 5 ก.ค. 2566 (ฉบับที่ ..) เมื่อนายจ้างได้ยื่นบัญชีรายชื่อความต้องการจ้างแรงงานต่างด้าวต่อกรมการจัดหางานภายในวันที่ 31 ก.ค. 2566 แล้ว ให้คนต่างด้าวสามารถอยู่ในราชอาณาจักรและทํางานต่อไปได้ ถึงวันที่ 30 กันยายน 2566 โดยเป็นมาตรการเพื่อสนับสนุนนายจ้างและสถานประกอบการสามารถจ้างคนต่างด้าวที่มีสถานะถูกต้องตามกฎหมายทํางานต่อไป
กระทรวงแรงงานรายงานว่า ปัจจุบันมีนายจ้างยื่นบัญชีเพื่อให้แรงงานต่างด้าวสามารถอยู่ในราชอาณาจักรและทํางานต่อไปได้ถึงวันที่ 31 ก.ค. 2566 ตามมติคณะรัฐมนตรี (5 ก.ค. 2566) แล้ว ประมาณ 417,261 คน (ข้อมูล ณ วันที่ 25 ก.ค. 2566 ) ซึ่งหากเมื่อครบกําหนดระยะเวลาแล้วคนต่างด้าวดังกล่าว จะกลายเป็นคนต่างด้าวที่มีสถานะไม่ถูกกฎหมาย ไม่สามารถอยู่ในราชอาณาจักรหรือทํางานต่อไปได้ และนายจ้างหรือสถานประกอบการยังคงจ้างงานคนต่างด้าวดังกล่าว อาจถูกดําเนินคดีตามกฎหมายได้ ดังนั้น จึงได้มีการเสนอร่างกฎกระทรวง 2 ฉบับ แก้ไขมติ ครม. (5 ก.ค. 66) แนวทางการบริหารจัดการการทํางานของคนต่างด้าวภายหลัง 31 ก.ค. 66 ให้สามารถจ้างคนต่างด้าวที่มีสถานะถูกต้องตามกฎหมายท้างานต่อไปได้จนถึงวันที่ 30 กันยายน 2566 เพื่อประโยชน์ในทางเศรษฐกิจของประเทศ คาดว่าสามารถครอบคลุมช่วงเวลาได้รัฐบาลใหม่เข้ารับตําแหน่งและปฏิบัติหน้าที่ได้ตามกฎหมายด้วย
รัฐบาลไทย-ข่าวทำเนียบรัฐบาล-ชวนร่วมงาน TRIUP Fair 2023 นำงานวิจัยยกระดับเศรษฐกิจและสังคม
วันอังคารที่ 8 สิงหาคม 2566
08/08/2566
ชวนร่วมงาน TRIUP Fair 2023 นํางานวิจัยยกระดับเศรษฐกิจและสังคม
วันอังคารที่ 18 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงการอุดมศึกษา วิทยาศาสตร์ วิจัยและนวัตกรรม เชิญชวนประชาชนร่วมงาน
“มหกรรมส่งเสริมการใช้ประโยชน์จากงานวิจัยและนวัตกรรม TRIUP Fair 2023 ภายใต้แนวคิด Journey to
Impact เส้นทางจากงานวิจัยสู่การยกระดับเศรษฐกิจและสังคม ใน 3 ประเด็นหลัก คือ การแพทย์และสุขภาพ
เกษตรและอาหารมูลค่าสูง และ Net Zero Emission
ให้ผู้ประกอบการพบงานวิจัยและนวัตกรรมที่ใช้งานได้จริงกว่า 300 ผลงาน
เปิดพื้นที่ทําการจับคู่ธุรกิจแก่ผู้สนใจ การอบรมเชิงปฏิบัติการ การให้คําปรึกษา เช่น เรื่องทุนวิจัย
การจัดการทรัพย์สินทางปัญญา การรับรองมาตรฐานสินค้านวัตกรรม การขึ้นทะเบียนผลิตภัณฑ์
ผู้สนใจร่วมงานได้ในวันนี้และพรุ่งนี้ (18-19 ก.ค.66) ณ Royal Paragon Hall ชั้น 5
ห้างสรรพสินค้าสยามพารากอน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติเพิ่มรางวัลสลากกินแบ่งรัฐบาลแบบตัวเลข 3 หลัก
วันอังคารที่ 8 สิงหาคม 2566
08/08/2566
อนุมัติเพิ่มรางวัลสลากกินแบ่งรัฐบาลแบบตัวเลข 3 หลัก
วันพุธที่ 19 กรฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีอนุมัติหลักการร่างกฎกระทรวงและร่างประกาศเกี่ยวกับการออกรางวัลสลากกินแบ่งรัฐบาล รวม 3 ฉบับ
ซึ่งมีสาระสําคัญ คือ กําหนดให้มีสลากกินแบ่งรัฐบาลตัวเลขสามหลัก หรือ N3
จําหน่ายผ่านแอปพลิเคชันเป๋าตังเท่านั้น สามารถนําเงินรางวัลไปสมทบในงวดถัดไปได้ แต่ไม่เกิน 1 งวด
โดยเป็นการสมทบกับเงินรางวัลประเภทเดียวกันเท่านั้น หากการออกรางวัลงวดถัดไปยังไม่มีผู้ถูกอีก
ให้นําเงินสมทบงวดก่อนหน้านําส่งเป็นรายได้แผ่นดิน การจ่ายเงินรางวัลมี 4 ประเภท ได้แก่ รางวัลสามตรง
รางวัลสามสลับ รางวัลสองตรง และรางวัลพิเศษ จํานวนรางวัลแปรผันตามจํานวนผู้ซื้อสลาก
เป็นการเพิ่มทางเลือกให้แก่ประชาชนในการซื้อสลากแบบถูกกฎหมาย ส่วนสลากแบบเลข 6 หลัก
ยังคงจําหน่ายแบบเดิม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรรพสามิตย้ำยกระดับเดินหน้าการปราบปรามผู้กระทำผิดกฎหมายสรรพสามิตทั่วประเทศ พบในเดือนกรกฎาคม สุรามีจำนวนคดีสูงสุด รองลงมาคือยาสูบ
วันอังคารที่ 8 สิงหาคม 2566
08/08/2566
สรรพสามิตย้ํายกระดับเดินหน้าการปราบปรามผู้กระทําผิดกฎหมายสรรพสามิตทั่วประเทศ พบในเดือนกรกฎาคม สุรามีจํานวนคดีสูงสุด รองลงมาคือยาสูบ
ผลการปราบปรามผู้กระทําผิดกฎหมายสรรพสามิต ในปีงบประมาณ 2566 พบการกระทําผิด 1,812 คดี คิดเป็นเงินค่าปรับ 38.84 ล้านบาท สถิติสูงสุดคือ สุรา รองลงมาคือ ยาสูบ
กรมสรรพสามิตเปิดเผยผลการปราบปรามผู้กระทําผิดกฎหมายสรรพสามิต ในปีงบประมาณ 2566 พบการกระทําผิด 1,812 คดี คิดเป็นเงินค่าปรับ 38.84 ล้านบาท สถิติสูงสุดคือ สุรา รองลงมาคือ ยาสูบ ย้ําชัดพร้อมเดินหน้ายกระดับการปราบปรามเพื่อความชอบธรรมกับผู้สุจริตและดูแลความปลอดภัยด้านสุขภาพให้พี่น้องประชาชน
นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต เปิดเผยผลการปราบปรามผู้กระทําผิดกฎหมายสรรพสามิตทั่วประเทศ ผ่านช่องทางต่าง ๆ รวมถึงจากการยกระดับการดําเนินงานของศูนย์ปราบปรามสินค้าออนไลน์นั้น พบว่าเดือนกรกฎาคม 2566 มีการกระทําผิด จํานวน 1,812 คดี คิดเป็นเงินค่าปรับ 38.84 ล้านบาท โดยแยกเป็น
1. สุรา จํานวน 870 คดี ค่าปรับ 8.56 ล้านบาท จํานวนของกลาง 13,664.513 ลิตร
2. ยาสูบ จํานวน 641 คดี ค่าปรับ 18.37 ล้านบาท จํานวนของกลาง 154,305 ซอง
3. ไพ่ จํานวน 18 คดี ค่าปรับ 0.45 ล้านบาท จํานวนของกลาง 2,257 สํารับ
4. น้ํามันและผลิตภัณฑ์น้ํามัน จํานวน 164 คดี ค่าปรับ 6.64 ล้านบาท จํานวนของกลาง 704,982 ลิตร
5. น้ําหอม จํานวน 7 คดี ค่าปรับ 0.56 ล้านบาท จํานวนของกลาง 1,766 ขวด
6. รถจักรยานยนต์ จํานวน 68 คดี ค่าปรับ จํานวน 1.60 ล้านบาท จํานวน 77 คัน
7. สินค้าอื่น ๆ จํานวน 44 คดี ค่าปรับ 2.66 ล้านบาท
นายเกรียงไกรฯ กล่าวเพิ่มเติมว่า“กรมสรรพสามิตได้ให้ความสําคัญในการปราบปรามและจับกุมผู้กระทําความผิดตาม พ.ร. บ.ภาษีสรรพสามิต 2560 อย่างเคร่งครัด โดยยกระดับการปราบปรามสินค้าเถื่อน ในทุกช่องทาง ทั้งการเปิดศูนย์ปราบปรามออนไลน์ และบูรณาการร่วมกันกับหน่วยงานภายนอก ซึ่งสินค้าเหล่านี้หากเล็ดลอดไปได้จะสร้างความเสียหายเป็นอย่างมาก ทั้งในเรื่องของความชอบธรรมต่อผู้ประกอบการที่เสียภาษีโดยสุจริต รวมถึงการดูแลความปลอดภัยด้านสุขภาพของพี่น้องประชาชนชาวไทยจากการได้รับสินค้าปลอมแปลงที่อาจเกิดปัญหาหรือส่งผลต่อสุขภาพของพี่น้องประชาชน”
นอกจากนี้ นายเกรียงไกรฯ กล่าวว่า “หากพี่น้องประชาชนทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิต สามารถแจ้งได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือสายด่วน 1713 ได้ตลอด 24 ชั่วโมง หรืออีเมล excise_hotline@excise.go.th โดยกรมสรรพสามิต จะไม่เปิดเผยข้อมูลผู้แจ้งเบาะแส”
รัฐบาลไทย-ข่าวทำเนียบรัฐบาล-“Home Sweet Home: Online” ส่งความเป็นไทยเชื่อมกับเครือข่ายผู้เล่นเกมทั่วโลก
วันอังคารที่ 8 สิงหาคม 2566
“Home Sweet Home: Online” ส่งความเป็นไทยเชื่อมกับเครือข่ายผู้เล่นเกมทั่วโลก
.....
เกม online ถือเป็นอีกหนึ่งกลไกสําคัญต่อการเผยแพร่ “ความเป็นไทย” ไปสู่เครือข่ายผู้เล่นเกมทั่วโลก ดังนั้น
.
การท่องเที่ยวแห่งประเทศไทย (ททท.) ร่วมกับ Yggdrazil Group ผู้พัฒนาเกมซีรีส์ Home Sweet Home และบริษัท โอกิลวี่ (ประเทศไทย) ได้เปิดตัวแคมเปญ “The Hunt for Amazing Cultures” ขึ้นระหว่างวันที่ 1 มิ.ย. ถึงวันที่ 15 ส.ค. 66
.
โดยนําเสนอ Thai Soft Power เพื่อเจาะกลุ่มนักท่องเที่ยว Gen Z, Gen Alpha และ Native Digital ที่เป็นกลุ่มศักยภาพในอนาคต คาดหวังว่าจะสามารถ “เปลี่ยนประสบการณ์จากเกมสู่การเดินทางจริง” ในประเทศไทย
.
ทั้งนี้ เกมซีรีส์ Home Sweet Home เป็นเกมแนว “ผจญภัยระทึกขวัญ” ที่พัฒนาขึ้นโดยคนไทย มีเนื้อหาเกี่ยวกับวัฒนธรรม ความเชื่อ และ Soft Power ของไทย ผ่าน Story telling ปัจจุบันได้รับความนิยมจากเกมเมอร์ผ่านยอดดาวน์โหลดมากกว่า 8 แสนครั้งทั่วโลก
.
ผู้เล่นเกมสามารถออกแบบการแต่งกายของตัวละครผ่านการเลือกไอเทม เครื่องแต่งกาย อาวุธ ความสามารถพิเศษ และสิ่งของที่เกี่ยวข้องกับวัฒนธรรมพื้นบ้านของไทยและความเชื่อเช่น โชคลาง ลูกประคํา ข้าวสารเสก ยาสั่ง เบี้ยแก้ พระขุนแผนมหาเสน่ห์ เพชรตาแมว เขี้ยวเสือ น้ํามันพราย เป็นต้น
.
นอกจากนี้ ฉากในเกมเป็นแหล่งท่องเที่ยวที่น่าสนใจ จาก 5 ภูมิภาคของไทย อาทิ อุทยานประวัติศาสตร์พิมาย จ.นครราชสีมา ภาคอิสาน คุ้มขุนแผน จ.สุพรรณบุรี ภาคกลาง ป่าฮาลาบาล่า จ.ยะลา ภาคใต้ ฯลฯ
.
จากการสํารวจความพึงพอใจของผู้ร่วมเล่นเกมพบว่า ผู้เข้าร่วมกิจกรรมให้ความสนใจแหล่งท่องเที่ยว “อุทยานแห่งชาติ” มากที่สุด และ 1 ใน 3 ของผู้เล่นเกมชื่นชอบอาหารไทยแบบ street food ส่วนเทศกาลของไทยที่ได้รับความสนใจมากที่สุด คือ เทศกาลสงกรานต์ของไทย
#ไทยคู่ฟ้า#สื่อสารรัฐบาลไทย
-------------------